| *Cyanocorax cristatellus* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Passeriformes |
| Familia: | Corvidae |
| Xénero: | *Cyanocorax* |
| Especie: | ***C. cristatellus*** |

 |
| Nome binomial |
| ***Cyanocorax cristatellus***Temminck, 1823 |
| Área de distribución de Cyanocorax cristatellusÁrea de distribución de ***Cyanocorax cristatellus***Área de distribución de ***Cyanocorax cristatellus*** |

***Cyanocorax cristatellus*** é unha especie de ave paseriforme da familia dos córvidos, unha das 17 comprendidas no xénero *Cyanocorax*, que habita en diversas zonas do Brasil e Paraguai.

Taxonomía
---------

### Descrición

A especie foi descrita en 1823 polo naturalista neerlandés Coenraad Jacob Temminck.

### Subespecies

Non se recoñecen subespecies.

Características
---------------

Esta pega do Novo Mundo é un paxaro fermoso e grande, de 35 cm de lonxitude, co dorso predominantemente azul escuro, a cabeza e o pescozo case negros e o peito e as partes inferiores brancas como a neve. Ten unha pronunciada crista encrespada de plumas xusto detrás do peteiro; a crista é en media máis grande nos machos, pero ambos os sexos son xeralmente bastante semellantes.

A súa voz é forte, *gris, graa, gris-gris-gris*, ás veces reptida 8 ou 10 veces, que soan semellantes ás do corvo.

Distribución
------------

Encóntrase en Bolivia, o Brasil e Paraguai, onde habita en zonas entre os 10 e os 1 100 m de altirude.

Bioloxía
--------

*Cyanocorax cristatellus* vive en grupos de 6 a 12 individuos, pasando dunha fonte de alimento a outra durante o día. Deixan un miradoiro preto para vixiar aos depredadores.

Este paxaro é un xeneralista, come case calquera cousa, incluídos ovos e crías doutras aves, insectos, artrópodos e pequenos vertebrados como os geckos. Tamén lle gustan as noces de palma e gústalle especialmente as sementes da autóctona *Inga laurina* e os froitos da árbore *Schefflera actinophylla*. Mesmo se observou que pasa a madrugada nun *Caryocar brasiliense* onde se alimenta de néctar, e quizais tamén dos invertebrados que visitan as flores desta planta principalmewnte na notie.

Estado de consevación
---------------------

A Unión Internacional para a Conservación da Natureza e dos Recursos Naturais, tendo en conta que esta especie ten unha área de distribución moi grande e, polo tanto, non se aproxima aos limiares de vulnerábel baixo o criterio de tamaño da área de distribución, a extensión e calidade do seu hábitat A tendencia poboacional parece ser estábel e, polo tanto, a especie non se achega aos limiares de vulnerábel segundo o criterio de tendencia poboacional, e aínda que non se cuantificou o tamaño da poboación, non se cre que se aproxime aos limiares de vulnerábel baixo o criterio de tamaño da poboación, polo que o status da especie é cualificado como *LC* (pouco preocupante).

Notas
-----

1. 1 2 3  BirdLife International (2017): *Cyanocorax cristatellus* na *Lista vermella* da UICN. Versión 2021-3. Cnsultada o 23 de febreiro de 2022.
2. 1 2  *Cyanocorax cristatellus* (Temminck, 1823)] no GBIF. Consutado o 23 de febreiro de 2022.
3. 1 2  *Cyanocorax cristatellus* (Temminck, 1823) no BioLib. Consutado o 23 de febreiro de 2022.
4. ↑  Sick 1993.
5. ↑  Ragusa-Netto 2000.
6. ↑  Mel 2001.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cyanocorax cristatellus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Cyanocorax cristatellus*** |

### Bibliografía

* del Hoyo J. Elliott A. Sargatal J. Christie D.A. & de Juana E. (eds.).: *Handbook of the Birds of the World*. Barcelona: Lynx Edicions. ISBN 84-8733-420-2. (Como *Cyanocorax cristatellus* Temminck, 1823).
* Melo, C. (2001): "Diurnal bird visiting of *Caryocar brasiliense* Camb. in Central Brazil". *Revista Brasileira de Biologia* **61** (2): 311-316.
* Ragusa-Netto, J. (2000): "Raptors and "campo-cerrado" bird mixed flock led by *Cypsnagra hirundinacea* (Emberizidae: Thraupinae)". *Revista Brasileira de Biologia* **60** (3): 461-467.
* Sick, Helmut (1993): *Birds of Brazil – A Natural History*. Princeon: Princeton University Press. ISBN 0-6910-8569-2.
* Stotz, D. F. Fitzpatrick, J. W. Parker, T. A. and Moskovits, D. K. (1996): *Neotropical Birds: Ecology and Conservation*. Chicago: University of Chicago Press. ISBN 978-0-2267-7629-3.

### Outros artigos

* Córvidos
* *Cyanocorax*

|  |  |
| --- | --- |
| Identificadores taxonómicos | 
* ADW: Cyanocorax\_cristatellus
* Avibase: 85FA78931B89C915
* BirdLife: 22705714
* eBird: cucjay1
* EOL: 916374
* GBIF: 2482561
* iNaturalist: 8480
* IRMNG: 11341074
* ITIS: 559624
* IUCN: 22705714
* NCBI: 703282
* Xeno-canto: Cyanocorax-cristatellus

 |